Rikunarita-ORG/Wikinium huggingface dataset:
# Αμπντουλά Aρίποφ

| Αμπντουλά Aρίποφ |
| --- |
|  |
| Γενικές πληροφορίες |
| Όνομα στη μητρική γλώσσα | Abdulla Nigmatovich Aripov (Ουζμπεκικά)  |
| Γέννηση | 24  Μαΐου 1961 Τασκένδη |
| Χώρα πολιτογράφησης | Ένωση Σοβιετικών Σοσιαλιστικών Δημοκρατιών Ουζμπεκιστάν |
| Εκπαίδευση και γλώσσες |
| Ομιλούμενες γλώσσες | Ουζμπεκική γλώσσα Ρωσικά |
| Εκπαίδευση | Υποψήφιος Οικονομικών Επιστημών |
| Σπουδές | Πανεπιστήμιο Τεχνολογιών Πληροφορικής της Τασκένδης |
| Πληροφορίες ασχολίας |
| Ιδιότητα | πολιτικός |
| Πολιτική τοποθέτηση |
| Πολιτικό κόμμα/Κίνημα | Φιλελεύθερο Δημοκρατικό Κόμμα του Ουζμπεκιστάν |
| Αξιώματα και βραβεύσεις |
| Αξίωμα | Πρωθυπουργός του Ουζμπεκιστάν (από 2016) Deputy Prime Minister of Uzbekistan (Σεπτέμβριος 2016 – Δεκέμβριος 2016) Deputy Prime Minister of Uzbekistan (2002–2012) |
| Βραβεύσεις | Τάγμα της φιλίας "Mehnat shuhrati" order Τάγμα του Ισμαήλ Σαμάνι Τάγμα της Φιλίας τάξης Β d:Q25523638 |
| Ιστότοπος |
| gov.uz/ru |
|  Σχετικά πολυμέσα |
|

Ο **Αμπντουλά Νιγκματόβιτς Αρίποφ** ( ουσμπεκικά: Abdulla Nigʻmatovich Oripov‎‎
 , ρωσικά: Абдулла Нигматович Арипов‎‎ . γεννήθηκε στις 24 Μαΐου 1961 στην Τασκένδη ) είναι ο πρωθυπουργός του Ουζμπεκιστάν από τις 14 Δεκεμβρίου 2016. Ο Αρίποφ είναι μέλος του Φιλελεύθερου Δημοκρατικού Κόμματος του Ουζμπεκιστάν. Ήταν αντιπρόεδρος της κυβέρνησης από το 2002 έως το 2012 και πάλι το 2016.

## Καριέρα

### Πολιτική

Στις 30 Μαΐου 2002 ο Αρίποφ διορίστηκε αναπληρωτής πρωθυπουργός του Ουζμπεκιστάν - επικεφαλής του Συγκροτήματος για Θέματα Πληροφορικής και Τηλεπικοινωνιών - γενικός Διευθυντής του Οργανισμού Επικοινωνιών και Πληροφοριών του Ουζμπεκιστάν. Στη συνέχεια, από τον Οκτώβριο του 2009, επιβλέπει την Κοινωνική Σφαίρα, την Επιστήμη, την Εκπαίδευση, την Υγεία, τον Πολιτισμό και είναι υπεύθυνος για τις επαφές με τους εταίρους της Κοινοπολιτείας Ανεξαρτήτων Κρατών. Στις 4 Φεβρουαρίου 2005 ο Αρίποφ διορίστηκε αναπληρωτής πρωθυπουργός. Στη συνέχεια, σε ανασχηματισμό τον Αύγουστο του 2012 διορίστηκε επικεφαλής του Συγκροτήματος για τα Πληροφοριακά Συστήματα και τις Τηλεπικοινωνίες.

Τον Σεπτέμβριο του 2016 διορίστηκε και πάλι αναπληρωτής πρωθυπουργός.

Στις 12 Δεκεμβρίου 2016, διορίστηκε από το κυβερνών κόμμα για να σχηματίσει ένα υπουργικό συμβούλιο. Στις 14 Δεκεμβρίου, επιβεβαιώθηκε ως πρωθυπουργός από το κοινοβούλιο. Στις 15 Δεκεμβρίου, σχημάτισε την κυβέρνησή του.

## Προσωπική ζωή

Ο Αρίποφ είναι παντρεμένος και έχει πέντε κόρες. Έχει τιμηθεί με τα κρατικά βραβεία Ordens "Do'stlik" και "Mehnat shuhrati" (Φιλία και Εργασία Δόξας).

## Παραπομπές
# Holy Wars... The Punishment Due

| "Holy Wars... The Punishment Due" |
| --- |
|  |
| Single από Megadeth |
| από το άλμπουμ *Rust in Peace* |
| Κυκλοφόρησε | 24 Σεπτεμβρίου 1990 (άλμπουμ) |
| Ηχογραφήθηκε | 1990 |
| Είδος | Thrash Metal |
| Διάρκεια | 6:32 |
| Δισκογραφική | Capitol |
| Στιχουργός | Ντέιβ Μαστέιν |
| Παραγωγός | Ντέιβ Μαστέιν |

Το **Holy Wars... The Punishment Due** είναι τραγούδι του αμερικανικού Thrash Metal συγκροτήματος Megadeth, το οποίο συμπεριλήφθηκε στον τέταρτο δίσκο τους, το *Rust In Peace*, το 1990. Επίσης, κυκλοφόρησε και single, το πρώτο εκ των δύο τους δίσκου. Το τραγούδι γράφτηκε εξ ολοκλήρου από τον Ντέιβ Μαστέιν. Ουσιαστικά, υπάρχουν 2 τραγούδια σε ένα, το πρώτο είναι γρήγορο ενώ το δεύτερο πιο αργό και βαρύ, και η μετάβαση γίνεται με ακουστική κιθάρα, ενώ προς το τέλος γίνεται πάλι γρήγορο και επιθετικό. Συνήθως όλο το κομμάτι αναφέρεται απλά ως "Holy Wars".

Οι στίχοι του πρώτου (Holy Wars) κομματιού είναι εμπνευσμένοι από τις διαμάχες που συνέβησαν στη Βόρεια Ιρλανδία. Ωστόσο, απορρέει και το συναίσθημα της εναντίωσης του θρησκευτικού φονταμενταλισμού. Οι στίχοι του δεύτερου (The Punishment Due) αφορούν τον ήρωα της Marvel The Punisher. Τα δύο αυτά κομμάτια, κατά τα φαινόμενα, δεν έχουν κάποια στιχουργική συνέχεια. To single, στα ιρλανδικά chart έφτασε το νούμερο 12, ενώ στο Ηνωμένο Βασίλειο στο νούμερο 24. Ενώ, για την προώθηση του τραγουδιού κυκλοφόρησε και video clip, σκηνοθετημένο από τον Μπέντζαμιν Στρόουκς και τον Έρικ Ζίμερμαν.

Παρόλα αυτά, το τραγούδι θεωρείται ως ένα από τα δημοφιλέστερα των Megadeth ή, ακόμα, και το σπουδαιότερο τους. Συγκεκριμένα, το *Loudwire* στα 10 Σπουδαιότερα Τραγούδα των Megadeth, το κατέταξε 1ο, ενώ 1ο το κατέταξε, σε παρόμοια λίστα, και το *Ultimate Classic Rock*. Το τραγούδι επίσης είναι δυνατό να χρησιμοποιηθεί και στο παιχνίδι *Guitar Hero: Warriors of Rock*. Ενώ, σε ψηφοφορία που έγινε στην ελληνική έκδοση του *Metal Hammer*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 31η θέση.

## Παραπομπές